Document ID: 31989R4003

Title and Content:
***** ΚΑΝΟΝΙΣΜΟΣ (ΕΟΚ) αριθ. 4003/89 ΤΟΥ ΣΥΜΒΟΥΛΙΟΥ της 21ης Δεκεμβρίου 1989 για την τροποποίηση του κανονισμού (ΕΟΚ) αριθ. 3955/87 σχετικά με τους όρους εισαγωγής γεωργικών προϊόντων, καταγωγής τρίτων χωρών, μετά το ατύχημα στον πυρηνικό σταθμό του Τσερνομπίλ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 3955/87 του Συμβουλίου (1) καθόρισε τα ανώτατα επιτρεπόμενα όρια ραδιενέργειας για τα γεωργικά προϊόντα, καταγωγής τρίτων χωρών, που προορίζονται για την ανθρώπινη διατροφή, η τήρηση των οποίων αποτελεί προϋπόθεση της εισαγωγής των προϊόντων αυτών και ελέγχεται από τα κράτη μέλη· ότι η εφαρμογή του κανονισμού αυτού προβλέπεται μέχρι τις 30 Δεκεμβρίου 1989· ότι οι λόγοι που υπήρχαν κατά τη θέσπιση του εν λόγω κανονισμού εξακολουθούν να υφίστανται, κυρίως λόγω του γεγονότος ότι η ραδιενεργός μόλυνση ορισμένων γεωργικών προϊόντων που προέρχονται από τρίτες χώρες, οι οποίες επλήγησαν ιδιαίτερα από το ατύχημα, εξακολουθεί να υπερβαίνει τα ανώτατα επιτρεπόμενα όρια ραδιενέργειας που καθορίζονται στον ανωτέρω κανονισμό· ότι η Επιτροπή έκανε διαβουλεύσεις με την ομάδα εμπειρογνωμόνων που αναφέρεται στο άρθρο 31 της συνθήκης Ευρατόμ, η οποία είναι υπέρ της πρότασης της διάρκειας ισχύος του εν λόγω κανονισμού· ότι είναι σκόπιμο να παραταθεί για τρεις μήνες η ισχύς του κανονισμού έτσι ώστε να αποφευχθούν οι διαταραχές των συναλλαγών που θα μπορούσαν να υφίστανται ακόμη λόγω απουσίας κοινών διατάξεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 7 του κανονισμού (ΕΟΚ) αριθ. 3955/87 τροποποιείται ως εξής: «Άρθρο 7 Η ισχύς του παρόντος κανονισμού λήγει στις 31 Μαρτίου 1990.» Άρθρο 2 Ο παρών κανονισμός αρχίζει να ισχύει στις 31 Δεκεμβρίου 1989. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1989.

Classification Labels:
1176
249
986
703
36

Label Descriptions:
{"1176": "Πυρηνική βιομηχανία", "249": "ΒΙΟΜΗΧΑΝΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 138
1412
3489
614
2524

EuroVoc IDs (Expanded): 138
1412
3489
614
2524

Dataset Source: meu

Split: train